[{"text_idx": "#000006", "text": "Mae myfyrwyr o ganolfan Sgiliau Adeiladwaith Grw\u0302p Colegau NPTC sy\u2019n astudio Diploma Lefel 1 mewn Plastro wedi bod yn cynnig eu sgiliau i helpu eu cymuned leol a\u2019r Lleng Brydeinig Frenhinol wrth baratoi ar gyfer dathliad 100 mlynedd y Cadoediad sydd ar ddod."}, {"text_idx": "#000007", "text": "Bydd yr arddangosfa 1918 yn cael ei chynnal yn Swyddfeydd Cyngor Maesteg, i goffau\u2019r rhai a gollodd eu bywydau yn y rhyfel, gan gynnwys y 114 o bobl o gymuned Maesteg."}, {"text_idx": "#000009", "text": "Dywedodd y myfyrwyr: \u201cBu\u2019n brofiad gwych i helpu gyda phrosiect cymunedol a dysgu am straeon y milwyr o Faesteg yn ystod y Rhyfel Byd cyntaf. Byddwn yn parhau i helpu gyda\u2019r prosiect hwn ac edrychwn ymlaen at ddangos y byrddau gorffenedig.\u201d"}, {"text_idx": "#000010", "text": "Sefydlwyd y Lleng Brydeinig Frenhinol yn Sir Bro Morgannwg yn 1921 ac mae ganddi18 cangen yn ardal de-ddwyrain Cymru. Dywedodd cadeirydd cangen Maesteg, Stuart Bevan: \u201cRydyn yn ddiolchgar iawn i bawb sy\u2019n gysylltiedig a\u0302 hyn a\u2019r rhoddion o ddeunyddiau o bren i ddrysau wedi\u2019u hailgylchu. Mae\u2019r myfyrwyr wedi bod yn wych ac mae wedi bod yn hyfryd eu gweld nhw\u2019n defnyddio sgiliau diwydiant proffesiynol i gymryd rhan mewn darn o hanes.\u201d"}, {"text_idx": "#000011", "text": "Bydd yr arddangosfa yn cael ei chynnal yn Swyddfeydd y Cyngor ym Maesteg ym mis Hydref gydag arddangosfa goffaol i nodi 100 mlynedd ers diwedd y Rhyfel Byd Cyntaf gyda chadoediad yn cael ei ddatgan ar 11 Tachwedd."}]